Toortsie se Toeka Tokkel oor nuwejaarsvoornemens – toortsie.com
Toortsie se Toeka Tokkel oor nuwejaarsvoornemens
Januarie 13, 2016 Januarie 13, 2016 ~ Toortsie
Eintlik hét ek mos al geskryf oor wat my kosvoornemens is, en eintlik is Scrapydo se opdrag eers vir volgende week, eintlik móét sy nog die opdrag géé. (Ek sien sy het dit nou wel gegee, so dis reg.)
En my jonger dae het ek, amper soos Kameel, op iets spesifieks besluit wat ek in die jaar wou vermag, of leer doen, soos om 'n V-nek sweetpak te maak toe sweetpakke so in die mode was, ens. Die laaste paar jaar het ek elke jaar so in die begin van die jaar baie direkte opdragte van God gekry ten opsigte van my geestelike lewe wat ek dan gevolg het tot die volgende jaar.
Verlede jaar het my Goddelike opdrag gekom uit Handelinge 26:16,17: 'Maar staan op, staan regop. Ek het aan jou verskyn om jou as my dienaar aan te stel. Jy moet my getuie wees van wat jy van My gesien het en van wat Ek jou nog sal laat sien. Ek sal jou beskerm teen die volk Israel en teen die heidennasies na wie toe ek jou stuur.'
Die 'Toortsie se Bantingboerekos' wat ek uitgegee het, was en is steeds 'n pad wat ek met die Here loop, letterlik stappie vir stappie. Miskien was my boek 'n geval van 'fools rush in where angels fear to tread', maar ek weet dat dit 'n pad was wat ek net móés stap omdat God dit so duidelik vir my uitgelê het. Ek moes leer dat ek Hom volkome moes vertrou vir elke besluit en dít is my nuwejaarsvoorneme, om God hierdie jaar te volg, een ja op 'n slag. Oee ek doen dit nie aldag nie en dan sien ek die gevolge, maar dís wat ek moet leer: 'Following God one yes at a time' (Connie Cavanaugh).
In 2015 was my probleem dat ek nog in September was toe 2016 slaan, so my grootste uitdaging vir híérdie jaar is om op datum te kom, so, baai en laat waai!
Toortsie se boekelys op Pinterest
Posted in Boeke en flieks,Toortsie se Toeka Tokkel stories	Nuwejaarsvoornemens
‹ PreviousDie beste tyd om te begin …
Next ›Ondersteun vir Jennifer!
7 thoughts on "Toortsie se Toeka Tokkel oor nuwejaarsvoornemens"
Januarie 13, 2016 om 8:51 vm
Ooh ek love die boek se voorblad, weereens BAIE geluk! Wat n bonus, toe groei jy sommer ook in jou verhouding met God
Januarie 13, 2016 om 8:56 vm
Ongelooflik! Maar waar 🙂
Januarie 13, 2016 om 9:36 vm
Dis n pragtige getuienis wat jy hier gee. Aan God se hand kan alles net goed gaan. Dankie vir jou bydrae, ek waardeer dit baie!
Januarie 13, 2016 om 12:25 nm
Toortsie, vanoggend het jou liggie binne in my geskyn:
Jou Han 16-opdrag mag vir baie vreemd hier voorkom, en mag sommige die simboliek daaragter nie begryp. Eintlik, is dit 'n opdrag aan ALMAL wat hier lees. Vanaf God.
Maar wat my vandag getref het, is jou "Een ja op 'n slag…" Skielik het ek perspektief. Daar is so baie groot dinge (in Hom) waarvoor ek hierdie jaar "ja" moet sê. Vrees vra egter: Gaan jy dit maak? Gaan jou gesondheid dit toelaat? kan jy die verantwoordelikheid daartoe dra? Het jy die tyd? Gaan dit 'n sukses wees? Terwyl dit eintlik alles net God se werk is. Die antwoord … "One yes at a time." Hy sal die krag daartoe gee, die tyd, die finansies en natuurlik Sy Gees.
Sterkte aan jou – Sy dienaar. Die oes is ryp, maar die arbeiders is min …
Januarie 13, 2016 om 1:00 nm
Dankie, sterkte vir jou ook! Net een ja op 'n slag. 🙂
Januarie 14, 2016 om 8:14 vm
Yep, dit is soos ek deur die jare leer leef het. Omdat my liggaam nie saamspeel nie, vra ek krag vir een ding op 'n slag.